Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az 1990. évi LXV. törvény rendelkezései szerint a települési önkormányzat kötelezően ellátandó feladatai között
Paragraph Index: 981

Az 1990. évi LXV. törvény rendelkezései szerint a települési önkormányzat kötelezően ellátandó feladatai között szerepel a csatornázás. Az önkormányzat a törvényben meghatározott feladatkörében gondoskodott a csatornahálózat kiépítéséről, fejlesztéséről, ami a polgárok érdekeit szolgálja, annak ellenére, hogy az elhúzódó építkezés az ismert kellemetlen körülményekkel járt. Az állampolgári jogok országgyűlési biztosának vizsgálata alkotmányos jogokkal kapcsolatos visszásságot nem állapított meg. OBH 8445/1997. Az Alkotmány 70/D. § (2) bekezdésében deklarált legmagasabb szintű testi-lelki egészséghez való joggal összefüggésben nem okoz visszásságot, ha az intézményi átszervezéskor a fenntartó a törvényben előírt egészségügyi szakellátási kötelezettségének tesz eleget. A budapesti Erzsébet Kórház dolgozói beadvánnyal fordultak az országgyűlési biztoshoz, amelyben azt sérelmezték, hogy a Péterfy Sándor utcai és Erzsébet Kórház összevonása során a döntés-előkészítés fázisában sem az érdekképviseletek, sem a szakmai fórumok véleményét nem kérték ki. A panaszosok sérelmesnek tartották, hogy az összevonás következtében mind az egészségügyi struktúrát, a közvetlen betegellátást, mind a dolgozók jelentős tömegét érintő kérdésekben nem kérték ki a véleményüket. A panasz az önkormányzat döntéshozatali eljárását és részben a döntés indokoltságát sérelmezte. A beadvány már a két kórház összevonásáról szóló önkormányzati döntéssel egy időben, illetőleg azt követően került az országgyűlési biztos hivatalához. Az országgyűlési biztos vizsgálatra kérte fel Budapest Főváros Közigazgatási Hivatalának vezetőjét annak megállapítására, hogy a panaszolt eljárás törvényes volt-e, továbbá az átszervezés eredményeként nem került-e veszélybe a területileg vagy a betegcsoport szerint érintett betegek ellátása, a Fővárosi Önkormányzat eleget tett-e a törvényben előírt egészségügyi szakellátási kötelezettségének. A vizsgálat alapján az országgyűlési biztos megállapította, hogy a Fővárosi Erzsébet Kórház átszervezésére azért került sor, mert az egészségügyi szolgáltatást nyújtó egyes intézmények működésének szakmai minimumfeltételeiről

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes